Bréf um gengisfellingar, aðförina að krónunni, gjaldeyrislán og ehf

Gengisfelling sem þjófnaður

Guðmundur Ólafsson lýsti einu sinni, á Útvarpi Sögu, nokkrum hlutverkum gjaldmiðils (fimm hlutverk minnir mig). Gjaldmiðill er náttúrulega miðill, hann er verðgeymir, verðmælir og eitthvað fleira sem ég man ekki hvað er. Íslenska krónan uppfyllir ekkert skilyrðið nema að vera miðill. Þess vegna þurfum við skítareddingu eins og verðtryggingu. Á sömu útvarpsstöð lýsti Benedikt Jóhannesson því að gengisfelling á gjaldmiðli væri þjófnaður. Hann líkti gengisfellingu við það að einhver kæmi inn til manns og tæki sófasettið eða ísskápinn eða fataskápinn manns.

Hversu oft hefur íslenska “elítan”, sem summera má upp í grófum dráttum í LÍÚ og SA, ruðst inn á íslensk heimili grímuklæddir í íslenska krónu og farið ránshendi um eignir almennings? Í hvað marga áratugi hefur þetta viðgengist?

Núna eru glataðir stjórnmálamenn – aðallega kratar og íhald – að sussa á almenning sem finnur sig knúinn til að heimsækja þjófana og jafna aðeins reikningana vegna gengdarlausrar tregðu yfirvalda að sækja þessa LÍÚ og SA strumpa og gera þá upp. Hvenær kemur röðin að launaþrælnum að segja “nú má ég”. Getur t.d. Steinunn krati eða Sigurður íhald nokkuð gefið komment á þetta?

- - -

Aðförin að krónunni

Aðför Exista (Bakkabræðra) var mjög eðlileg – þessir viðskiptamenn sáu tækifæri til að græða “milljarða” og auðvitað nýta þeir sér slíka leið til að ná sér í “easy money” – það sem er óeðlilegt er að “lífeyrissjóðirnir” skildu taka stöðu með að krónan styrktist – BILUN – þetta verður að rannsaka – í mínum huga læðist sá grunnur að búið hafi verið að múta þessum lífeyrissjóðsaðilum til að spila með röngu liði “skúrkunum – óreiðumönnum” og ég er sannfærður um að rannsókn á bankahruninu tekir fyrir þessa leikfléttu fjárglæframannanna sem áttu Kaupþing banka…! Einnig fyndið að KB-banki og aðrir bankar ráðlögðu útgerðarfélögum að taka stöðu með styrkingu krónunnar – vitandi að slíkt gæti ekki gerst…lol…! Í mínum huga var “flest öll ráðgjöf sem kom frá bönkunum til einstaklinga & fyrirtækja ekkert annað en VÖRUSVIK” – þessir glæpamenn gerðu það ítrekað að leika á íslenska sauðinn – FME – viðskiptaráðuneytið & Seðlabankinn áttu að stíga inn á leiksvið fáraleikans og taka af þessum bönkum starfsleyfið í byrjun árs 2007 þegar augljóst var að bankarnir stóðu ekki “fyrir vönduð vinnubrögð.”

Í ársbyrjun 2008 var svo augljóst að “markaðsmisnotkun, umboðssvik, stuldur á fé og vörusvik voru í gangi að allir eftirlits aðilar & spiltir stjórnmálamenn verða að reyna að hjá öllum bönkunum og margir aðilar skulda þjóðinni útskýringar á því “af hverju þessar “SVIKAMYLLUR” fengu að rúlla ár eftir ár, þau augljóst væri hvað um væri að vera?” Að lokum – þetta hyski sem stýrt hefur lífeyrissjóðunum okkar – lítið í eigin barm & hunskist þarna út – það sama má segja um SA (Samtök atvinnulífsins) sem fá ítrekað að kjósa menn í stjórnir þessara sjóða – það verður að breyta reglum lífeyrissjóðanna – við getum ekki endarlaust látið óreiðumenn stela okkar fé á jafn siðblindan hátt…! Skömm ykkar er ævarandi – við mótmælum öll…!

- - -

Sveitir til að pranga út gjaldeyrislánum

KB-banki eða Kaupþing (man ekki hvort hann hét þá) sendi fyrir 2-3 árum lið manna um sveitir landsins til að kynna kosti þess að taka erlent lán eða myntkörfulán. Þeir vissu þá auðvitað, að krónan var búin að vera alltof sterk, alltof lengi, sbr. óhagstæðan viðskiptajöfnuð. Allir aðrir, sem á annað borð tóku þátt í samfélaginu, áttu að geta séð hvert stefndi. Ef ekki hefði komið til herferð bankanna til að rugla fólk í ríminu, hefðu eflaust færri en ella tekið erlend/myntkörfu lán á síðustu stundu……

- - -

„Þeir tóku stöðu á móti mér“

Ég er einn þeirra sem Exista og fleiri tóku stöðu á móti. Þeir hreinsuðu upp allt mitt sparifé sem ég átti í minni fasteign. Ég er með erlent lán á húsinu mínu. Þeir tóku stöðu á móti mér. Bankarnir, viðskiptabankinn minn, hjálpaði þeim að hreinsa upp eignina mína. Fall krónunnar hækkaði verðlag gríðarlega á Íslandi. Þeir hleyptu verðbólgunni á gríðarlegt skrið og hækkuð lán allra þeirra sem skulduðu á íslandi, verðtryggð lán eða myntkörfulán. Þeir teygðu krónuna það langt að hún slitnaði. Þeir settu íslensk heimili á hausin. Þeir tóku stöðu á móti Íslandi. Hlusta ekki á svona kjaftæði að þeir hafi verið að verja efnhagsreikning sinn. Þeir voru með miklu meiri stöður. Staðan á móti krónunni er það sem felldi þetta allt að lokum og hafði miklu meiri afleiðingar en menn áttuðu sig á. Skil ekki hvernig það getur viðgengist að ekki sé meira farið í sálmana á þessu. Skil ekki afhverju menn skoða hreinlega ekki síðustu ársreikninga þessara fyrirtækja og sjá þar greinilega að stöðutaka þeirra var langt umfram íslenskar eignir. Hvar eru fréttamennirnir og hvar eru rannsóknaraðilarnir? Þetta er líklega einn stærsti þátturinn að fór eins og fór. Þetta setti klárlega snjóboltann á stað sem enginn gat stoppað.

- - -

Ehf

“Hefði ekki verið kjörið fyrir fjölskyldur að vera með allan heimilisrekstur og húsnæðiskaup í ehf.??”

Í gegnum tíðina hafa einkahlutafélög aldrei haft neinn alvöru aðgang að fé í bönkum, öðruvísi en að “stjórnendur/eigendur/starfsmenn” hafi gengið í persónulegar ábyrðir endurgreiðslu. Venjulega með því að veðsetja húsnæði og aðrar eignir og jafnvel eignir nánustu ættingja.

Þessi nýung hjá islensku bönkunum að lána án persónulegra veða hefur aldrei farið út fyrir eiganda- og starfsmannahjörð þessara banka.

Sorrý en með eigendum á ég vissulega EKKI við sauðsvartan almúgan sem átti dágóðan hluta í þessum félögum heldur þessara snillinga sem sátu í stjórnum og stýrðu þessum almenningshlutafélögum.

Þessi “gamla regla” hefur komið í veg fyrir eðlilegan vöxt margra góðra fyrirtækja og í raun gefið “útvöldum” ólöglegt (ætti að vera það samkvæmt samkeppnislögum allavega) vald til að sölsa undir sig alla helstu atvinnuvegi landsins.